Sura 80.
S  u  r  a     LXXX

Kur'an časni(Tomislav Dretar)
Religija

O  n    s  e     n  a  m  r  š  t  i  o

U ime Allaha:
Onog koji čini milosrđe,
Milosrdnog.

1	On se namrštio i okrenuo
2	jer je slijepac došao k njemu.

3 Ko  ti je dao znati
	ako, može biti, ovaj se očisti
4	ili rasmisli tako
	da Opomena njemu bude korisna?

5	Što se tiče onoga koji je Bogat,
6	ti mu pristupaš užurbano;
7	ne vodeći računa da li se očistio.

8	Ali za onoga koji dođe k tebi, pun gorljivosti
9	i straha,
10	ti nisi zainteresiran!

11	Sasvim suprotno!
	To je uistinu, Opomena.
12 Ko  hoće taj će se toga sjećati.

13	On je sadržan na listovima obožavanim.
14	uzvišenim, očišćenim,
15	u rukama pisara
16	uzvišenih i čistih.

17	Nek čovjek propadne!
	Kojeg li bezbožnika!

18	Kako ga je Allah  stvorio?
19	Od jedne kapi sjemena.

	On ga je stvorio i utvrdio njegovu sudbinu;
20	zatim je učinio lakim njegov put;
21	dao je da umre,
	dao je da ga stave u grob;
22	po tome on će ga uskrsnuti, kad on to bude želio.

23	Sasvim suprotno!
	Čovjek ne čini ono što mu Allah  zapovijeda.

24	Nek čovjek promotri svoju hranu.
25	Mi smo rasuli vodu u izobilju.
26	potom smo duboko rascijepili zemlju.
27	mi smo dali da iz nje izniknu žitarice,
28	loza i povrće,
29	masline i palme,
30	bujni vrtovi,
31	voće i pašnjaci,
32	koju vi uživate,
	vi i vaša stada.

33	Ali kad dođe Tresak,
34	na Dan kad će čovjek bježati od svog brata,
35	od svoje majke, svog oca,
36	od svoje pratiteljice i svojih sinova:
37	tog Dana,
	svakom će čovjeku dostajati 
	ono što se na njega odnosi.

38	Tog Dana,
	lica će biti obasjana,
39	nasmijana i radosna.

40	Tog Dana,
	lica će biti pokrivena prašinom,
41	obavijena tminama.
42	Takvi su nevjernici i rasvratnici.